Bluedevil

## Bluedevil

Chornoivan, Yuri `<yurchor@ukr.net>`

Traductor: Josep M. Ferrer
revisió Plasma 5.25 (5 de juny de 2022)

## Bluetooth

En aquesta pàgina podreu configurar els dispositius Bluetooth per a l'espai de treball del Plasma.

### Nota

Premeu el botó Activa per a activar el subsistema Bluetooth en el sistema operatiu.

Premeu el botó Configura... per a canviar la configuració general del Bluetooth de l'espai de treball del Plasma.

Podeu fer que el vostre dispositiu Bluetooth estigui Activat i Visible per a altres dispositius Bluetooth amb els elements corresponents.

És possible canviar el comportament del subsistema Bluetooth en rebre un fitxer. L'espai de treball del Plasma pot Demana confirmació, Accepta per als dispositius de confiança (vegeu la Confiança en la configuració del dispositiu a sota) i Accepta sempre els fitxers enviats. També podeu configurar la carpeta per a emmagatzemar els fitxers rebuts.

Premeu el botó enrere a la part superior de la pàgina per a tornar a la pàgina principal del mòdul de configuració.

Podeu afegir un dispositiu Bluetooth a la llista principal fent clic al botó Afegeix.... El vostre veïnat s'escanejarà per a trobar dispositius disponibles. Si el dispositiu que voleu utilitzar no es mostra a la llista d'exploració haureu de consultar el seu manual per a les instruccions sobre com configurar-lo.

Configureu el PIN manual si cal i feu clic amb el botó esquerre al dispositiu detectat per a aparellar-lo amb l'ordinador. Vegeu el manual del dispositiu sobre el procediment d'aparellament, la forma pot variar, però normalment és molt senzill.

Feu clic amb el botó esquerre a l'element de la llista per a configurar el seu nom a la llista de dispositius i fer-lo de Confiança i Blocat.

Premeu el botó enrere a la part superior de la pàgina per a tornar a la pàgina principal del mòdul de configuració.

En passar per sobre amb el cursor del ratolí, cada dispositiu Bluetooth a la llista principal mostra dos botons a la dreta.

Utilitzeu o per a connectar o desconnectar un dispositiu.

Podeu eliminar un dispositiu de la llista principal seleccionant-lo i fent clic en la icona .

Si necessiteu apagar el Bluetooth per algun motiu, premeu el botó Desactiva el Bluetooth.

Funcionament de la safata del sistema
Funcionament de la safata del sistema

## Funcionament de la safata del sistema

### Nota

Cal estar executant l'escriptori Plasma o un altre gestor de finestres adequat per a mostrar el Bluetooth a la safata del sistema.

El mòdul Bluetooth mostra de manera predeterminada una icona a la safata del sistema. La icona proporciona indicacions d'estat de control i seguiment. Una icona normal del Bluetooth indica que tots els dispositius estan desconnectats, mentre que la icona amb la línia horitzontal de punts indica que alguns dispositius estan connectats a l'ordinador.

Si passeu el cursor del ratolí per sobre de la icona de la safata del sistema, es mostra un resum de la llista de dispositius connectats com un consell d'eina.

Feu clic amb el botó esquerre a la icona de la safata del sistema per a commutar entre mostrar i amagar el plafó de control principal del Bluetooth.

Feu clic amb el botó dret a la icona de la safata del sistema per a mostrar el seu menú contextual amb només un element:

Configuració del Bluetooth

  Inicia el mòdul de configuració Bluetooth del Plasma.

### El plafó de control principal del Bluetooth

El plafó de control principal del Bluetooth es pot utilitzar per a controlar el subsistema Bluetooth de l'ordinador.

La fila superior del plafó conté el commutador del Bluetooth per a activar o desactivar el mòdul Bluetooth, el botó «més» per a afegir dispositius Bluetooth, i el botó de «configuració» per a iniciar el mòdul de configuració Bluetooth del Plasma.

L'espai principal del plafó es dedica als dispositius aparellats.

Utilitzeu o per a connectar o desconnectar un dispositiu.

Feu clic al botó v a la dreta de l'element del dispositiu per a expandir les seves propietats.

El botó Envia un fitxer... només es mostrarà si el dispositiu corresponent està connectat i preparat per a rebre fitxers. Aquesta característica pot necessitar algun programari addicional per a instal·lar-se. Si cal, seguiu les instruccions i consulteu la documentació de la distribució.